
APROBAT 

PRIMAR

Nicolae Robu
REFERAT
privind darea în folosinţă gratuită a bunurilor imobile care aparţin domeniului public al Municipiului Timişoara  către unităţile de învăţământ preuniversitar de stat cu personalitate juridică în scopul şi cu destinaţia desfăşurării procesului de învăţământ
        Terenurile şi clădirile în care îşi desfăşoară activitatea unităţile de învăţământ preuniversitar - grădiniţe, şcoli generale (primare şi gimnaziale), licee, grupuri şcolare, seminarii teologice, şcoli profesionale şi şcoli postliceale au trecut în domeniul public al Municipiului Timişoara în conformitate cu art. 166 alin. 4 din Legea Învăţământului nr. 84/1995 modificat în baza art.1 din O.U.G nr. 30/14.04.2000 şi au fost  preluate prin Protocolul nr. 592/31.01.2001, SC2000-001481/01.02.2001 încheiat în baza Legii Învăţământului nr. 84/1995 (abrogată  la data de 9.02.2011 prin <LLNK 12011     1 10 202 361 28>art. 361 din Legea nr. 1/2011 a educaţiei naţionale), încheiat  între Inspectoratului Şcolar Timiş şi Primăria Municipiului Timişoara.


Având în vedere următoarele prevederi legale:

·  art. 20 alin.1” Autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea” coroborate cu prevederile art. 112 alin. 2 din Legea 1/2011 <LLNK 11995    84 11 211   0 32>"Terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale."

· art.119 din Legea 215/2001 administraţiei publice locale  “Constituie patrimoniu al unităţii administrativ-teritoriale bunurile mobile şi imobile care aparţin domeniului public al unităţii administrativ-teritoriale, domeniului privat al acesteia, precum şi drepturile şi obligaţiile cu caracter patrimonial.” şi art. 124 ale aceluiaş act normativ  “Consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”  - dreptul de folosinţă gratuită se naşte prin acte ale autorităţilor publice asemănător dreptului de administrare, fiind un drept real, deoarece permite titularului exercitarea unor prerogative asupra bunurilor primite în folosinţă, este un drept temporar, poartă asupra unor bunuri mobile şi imobile proprietate publică a statului sau bunuri imobile şi mobile proprietate publică a entităţilor sale teritoriale şi are ca beneficiari numai persoane juridice fără scop lucrativ care desfăşoară activitate de binefacere sau de utilitate publică ori servicii publice.
· art. 874 Cod civil “dreptul de folosinţă asupra bunurilor proprietate publică se acordă cu titlu gratuit, pe termen limitat, în favoarea instituţiilor de utilitate publică  ”   titularul dreptului de folosinţă nu beneficiază de fructele civile produse de bunul pe care l-a primit cu acest titlu. Cât priveşte regimul juridic al dreptului de folosinţă, art. 874 alin. (3) dispune că dispoziţiile privind constituirea şi încetarea dreptului de administrare se aplică în mod corespunzător şi dreptului de folosinţă, cu precizarea că, spre deosebire de dreptul de administrare, dreptul de folosinţă gratuită este temporar, el acordându-se beneficiarului pe termen limitat.
Propunem spre analiză şi aprobare Consiliului Local:

1. Darea în folosinţă gratuită a bunurilor imobile care aparţin domeniului public al Municipiului Timişoara către unităţile de învăţământ preuniversitar de stat cu personalitate juridică în scopul şi cu destinaţia desfăşurării procesului de învăţământ, conform anexei 1 care va face parte integrantă din hotărâre.
2. Stabilirea duratei de folosinţă gratuită la 10 ani, cu posibilitatea de prelungire în condiţiile legii.

3. Darea în folosinţă cu titlu gratuit a bunurilor din  anexa prevăzută la pct. 1 se face pe bază de proces-verbal de predare –primire şi contract de comodat încheiat cu unităţile de învăţământ.    

4. Imputernicirea Primarului Municipiului Timişoara să semneze contractele de comodat. 

5. Aprobarea modelului cadru al contractului de comodat conform anexei 2 care va face parte integrantă din hotărâre.

